Diari Oficial de la Generalitat Valenciana


Sumari del DOGV 5412, del 21-12-2006 (2006/13451)

Informació pública de les bases particulars de la gestió indirecta del programa d'actuació integrada de la unitat d'execució única del sector del Pla General d'Ordenació Urbana de Tormos (Alacant).
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5412

Data del DOGV
:   21-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13483


Organisme emissor
:   Mercantil Toscaforta, SL

Tipus de document
:   Anunci

Informació pública de les bases particulars de la gestió indirecta del programa d'actuació integrada de la unitat d'execució única del sector del Pla General d'Ordenació Urbana de Tormos (Alacant). [2006/A13552]  
Base 1. Objecte i finalitat  
Les presents bases tenen per objecte regular la gestió indirecta del programa d'actuació integrada que s'especifica en les presents bases particulars, en les quals es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenrotllament urbanístic de l'actuació, tal com apareix especificat en l'apartat A), de l'annex I.  
El text íntegre de les presents bases particulars reguladores es deurà haver publicat en el Diari Oficial de la Generalitat, amb caràcter previ a la publicació del corresponent anunci del concurs.  
Base 2. Règim jurídic  
El present contracte té natura jurídica especial, i en tot allò no previst en les presents bases particulars, seran aplicables la Llei 16/2005, de 30 de desembre, de la Generalitat Valenciana, i el Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell de la Generalitat, i les bases generals de programació.  
Seran aplicables de forma supletòria les disposicions contingudes en el títol IV del llibre II del Text Refós de la Llei de Contractes dels Administracions Públiques, aprovat per Reial Decret Legislatiu 2/2000, de 16 de juny, i les establides en el Reglament General de la dita llei, aprovat pel Reial Decret 1098/2001, així com les normes que regulen la contractació administrativa de les entitats locals que li són aplicables.  
En cas de contradicció entre els documents contractuals abans citats, l'ordre de prelació serà el següent: bases particulars de programació, bases generals de programació i contracte per al desenvolupament i execució del programa d'actuació integrada.  
Base 3. Ordenació urbanística vigent  
L'ordenació urbanística vigent en l'àmbit de l'actuació és la que figura en l'apartat B) de l'annex I.  
Base 4. Memòria de necessitats i objectius a satisfer amb el programa d'actuació integrada  
I. Memòria de necessitats:  
Haurà de justificar-se en la proposta de programació la necessitat d'abordar un desenrotllament urbà harmònic, davall un nou model que signifique una oferta de desenrotllament immobiliari, residencial, terciari i industrial d'alta qualitat, aprofitant al màxim les condicions naturals i d'accessibilitat del territori.  
II. Objectius de la programació:  
A) Gestionar la transformació jurídica de les finques afectades pel programa. En este sentit l'urbanitzador estarà obligat a:  
. Demanar, dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.  
. Fitar i delimitar les parcel·les aportades a la reparcel·lació amb caràcter previ a la redacció del projecte.  
. En cas d'existir, efectuar un estudi fefaent de les parcel·les semiconsolidades, amb proposta de solució en els termes previstos en el capítol III del títol I de la Llei Urbanística Valenciana.  
. Presentar per a la seua aprovació el projecte de reparcel·lació.  
. Pagar als creditors nets abans que la reparcel·lació accedisca al Registre de la Propietat.  
. Inscriure en el Registre de la Propietat les noves finques resultants, especialment les destinades al domini públic.  
. Fer constar en el Registre de la Propietat les noves finques resultants, especialment les destinades al domini públic.  
. Fer constar en el Registre de la Propietat les afeccions existents (carreteres, ferrocarril, barrancs i altres).  
. Cancel·lar les finques cadastrals aportades a la reparcel·lació i inscriure les resultants en el Cadastre.  
. Qualssevol altres actuacions necessàries per a la transformació jurídica de les finques afectades.  
B) Urbanitzar completament la unitat o unitats d'execució que constituïxen l'objecte del programa i realitzar les obres públiques addicionals que siguen necessàries, amb subjecció a les previsions temporals i econòmiques del programa (definint-se, a nivell general, aquelles obres necessàries per a garantir els servicis urbanístics i la seua connexió amb les infraestructures generals).  
C) Connectar i integrar adequadament la urbanització amb les xàrcies d'infraestructures d'energia, comunicacions i servicis públics existents, devent per a això:  
. Aportar informes de les administracions sectorials les competències de les quals resulten afectades per l'actuació (carreteres, xàrcia ferroviària, domini públic hidràulic, domini públic maritimoterrestre i altres).  
. Presentar, si és procedent, estudis i informes favorables per a realitzar les connexions amb les corresponents companyies subministradores (llum, aigües, gas, telefonia i altres).  
. Incloure en el projecte d'urbanització la construcció de les següents obres complementàries que siguen necessàries.  
D) Suplementar les infraestructures i espais públics o reserves dotacionals en la mesura que calga per a no minvar ni desequilibrar els nivells de qualitat, quantitat o capacitat de servicis existents i exigibles reglamentàriament.  
E) Obtindre els sòls dotacionals públics de l'àmbit d'actuació a favor de l'administració gratuïtament. A estos efectes:  
. L'urbanitzador efectuarà la seua inscripció en el Registre de la Propietat i traslladarà a l'administració el corresponent certificat acreditatiu d'això.  
. Els entregarà en perfectes condicions, una vegada concloses les obres d'urbanització, i estendrà la corresponent acta d'entrega.  
. Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost d'esta haurà de ser assumit per tots els propietaris afectats.  
F) Obtindre l'aprofitament que legalment corresponga, amb destí al patrimoni públic del sòl a favor de l'administració actuant de forma gratuïta.  
G) Ordenar el repartiment equitatiu de les càrregues i beneficis de l'actuació entre els afectats.  
H) Establir els terminis per a edificar els solars resultants de l'actuació urbanitzadora, incloent un cronograma on s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa.  
I) Si és procedent, i amb caràcter complementari, es fixen com a objectius a càrrec de l'urbanitzador i sense que siguen repercutibles als propietaris de terrenys afectats, l'execució dels programes de restauració paisatgística, dins de l'àmbit del programa d'actuació integrada, conforme a les directrius establides en la Llei 4/2004, de 30 de juny, d'Ordenació del Territori i Protecció del Paisatge.  
Tot açò de conformitat amb l'establit en l'apartat C) de l'annex 1.  
Base 5. Paràmetres urbanístics  
Els paràmetres urbanístics seran els establits en la fitxa de planejament i gestió del sector, que és l'establida en el citat Pla General d'Ordenació Urbana, fitxa que figura en l'apartat D) de l'annex I.  
Base 6. Criteris i objectius territorials  
Els criteris i objectius territorials són els que s'establixen a l'apartat E) de l'annex 1.  
Base 7. Criteris d'ordenació urbanística  
Els criteris d'ordenació urbanística són els que s'establixen a l'apartat E) de l'annex 1.  
Base 8. Objectius d'edificació privada  
1. Els objectius d'edificació privada són els que s'establixen a l'apartat G) de l'annex 1.  
2. Les condicions de les parcel·les edificables, el volum i la forma dels edificis, les condicions estètiques de l'edificació, així com la reserva d'aparcaments, seran els establits als instruments de planejament que resulten d'aplicació i en concret en l'apartat F) de l'annex 1.  
3. S'establix l'obligació de simultanejar la urbanització i l'edificació en el percentatge mínim establit a l'apartat G) de l'annex 1.  
Base 9. Prescripcions tècniques, que amb caràcter mínim hauran de respectar-se en la redacció dels documents d'ordenació i gestió exigibles.  
Hauran d'enumerar-se detalladament tots els documents tècnics d'ordenació i gestió que hauran de ser presentats per l'aspirant a urbanitzador, així com les prescripcions tècniques i formals que hauran de respectar-se en la seua elaboració i presentació davant de l'administració (maqueta, suport digital) de conformitat amb el que establix l'apartat H) de l'annex I.  
Base 10. Prescripcions tècniques del projecte d'urbanització  
El projecte d'urbanització definirà els detalls tècnics de les obres públiques previstes pels plans. Es redactarà amb la precisió suficient per a poder, eventualment, executar-lo davall la direcció d'un tècnic distint del seu redactor original, devent complir l'establit en l'article 52 del Text Refós de la Llei de Contractes de les Administracions Públiques. No podrà modificar les previsions del pla que desenvolupa. En cap cas, podrà contindre determinacions sobre ordenació, règim del sòl o de l'edificació. Comprendrà tots i cadascun dels documents assenyalats en l'article 156.1 de la Llei Urbanística i en l'article 350 del Reglament d'Ordenació i Gestió Territorial i Urbanística.  
Base 11. Preu de licitació  
El preu cert de licitació, que servix exclusivament de base de càlcul de la garantia provisional, és l'establit a l'apartat I de l'annex 1, d'acord amb el previst en l'article 140.1 de la Llei Urbanística Valenciana.  
Base 12. Terminis de desenvolupament i execució del programa  
S'establixen a l'apartat J) de l'annex 1, els següents terminis màxims per a l'execució de les següents actuacions per part de l'urbanitzador:  
A) Termini màxim per a la selecció de l'empresari constructor de l'obra civil d'urbanització, comptador des de l'aprovació del projecte de reparcel·lació.  
B) Termini màxim per a la presentació del projecte de reparcel·lació.  
C) Termini màxim per a l'execució de les obres d'urbanització contant des de la selecció de l'empresari constructor.  
D) Termini màxim d'edificació dels solars comptador des de la recepció de les obres d'urbanització.  
Base 13. Capacitat per a ser urbanitzador  
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en les quals concórrrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques.  
Base 14. Solvència econòmica i financera   
La justificació de la solvència econòmica i financera de l'urbanitzador s'acreditarà per un o algun dels mitjans següents:  
A) Informe d'institucions financeres o, si correspon, justificant l'existència d'una assegurança d'indemnització per riscos professionals.  
B) Si es tractara de persones jurídiques, presentació dels comptes anuals o d'un extracte d'estos, en el cas que la publicació d'estos siga obligatòria en la legislació del país on l'aspirant a urbanitzador estiga establit.  
C) Declaració sobre el volum global de negocis i, si correspon, sobre el volum de negocis relacionat amb el desenrotllament i la promoció d'actuacions semblants que són objecte de concurs, corresponent com a màxim als tres últims exercicis.  
Base 15. Solvència tècnica i professional  
1. La justificació de la solvència tècnica i professional de l'urbanitzador s'acreditarà per un o diversos dels mitjans següents:  
A) Presentació d'una relació de programes d'actuació integrada, o instruments o contractes relacionats amb el planejament i la gestió urbanística semblants promoguts i gestionats pel concursant.  
B) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment els responsables del control de qualitat.  
C) Titulacions acadèmiques i professionals del personal de direcció de l'urbanitzador.  
D) Declaració que indique la mitjana anual de personal, amb menció, si és procedent, del grau d'estabilitat en l'ocupació i la plantilla de personal directiu durant els tres últims anys.  
E) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
F) Declaració de les mesures adoptades per a controlar la qualitat durant el desenrotllament i execució del programa d'actuació integrada, incloent els mitjans d'estudi i investigació de què dispose.  
G) Declaració de les mesures de gestió mediambiental que el concursant està disposat a aplicar durant el desenrotllament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'ajuntament que comptarà amb els mitjans necessaris per a l'execució del programa d'actuació integrada, presentant els compromisos i documents d'anàloga naturalesa que hagen subscrit entre estos dos. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys un dels seus membres.  
Base 16. Garanties  
1. Els que desitgen participar en el procediment de licitació d'un programa d'actuació aïllada hauran de constituir en la forma i als efectes prevists en el Text Refós de la Llei de Contractes de les Administracions Públiques, una garantia provisional equivalent al 2 per cent de l'estimació aproximada de les càrregues del programa, IVA no inclòs, la qual ascendix a la quantitat establida en l'apartat K) de l'annex I.  
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i execució dels programes d'actuació integrada.  
3. Esta garantia serà confiscada a aquells licitadors que retiren injustificadament la seua proposició abans de l'adjudicació definitiva.  
4. Respecte a la quantia de la garantia definitiva s'establix com a mínim un deu per cent del valor de les càrregues d'urbanització, IVA no inclòs, que figura el citat apartat K) de l'annex I.  
S'ingressarà a favor de l'Ajuntament en el termini màxim de quinze dies a comptar des de la notificació de l'acord d'aprovació i adjudicació del programa, podent fer-ho a través de qualsevol mitjà admés en dret.  
Base 17. Presentació de proposicions.  
Els que desitgen prendre part en la licitació hauran de presentar les seues proposicions, en el termini i lloc que s'establix en l'apartat L) de l'annex 1, integrades en dos sobres tancats i un sobre obert, identificats en el seu exterior amb la indicació de la licitació a què concórreguen i firmats pel licitador o persona que els represente, indicant el nom i cognoms o raó social del proponent amb la següent documentació en idioma, castellà o valencià:  
Sobre A: alternativa tècnica. Es presentara obert.  
Sobre B: proposició juridicoeconòmica. Es presentarà en sobre tancat.  
La documentació que figura en estos sobres serà objecte de valoració als efectes d'aprovació del programa i adjudicació de la condició d'urbanitzador.  
Sobre C: es presentarà amb el títol de Documentació, i contindrà la documentació següent:  
A. Si concorreguera una societat o empresa, haurà de presentar escriptura de constitució de la societat inscrita en el Registre Mercantil. Tractant-se d'una agrupació d'interés urbanístic, es presentarà escriptura de constitució, així com inscripció en el Registre d'Agrupacions d'Interés Urbanístic dependent de la conselleria competent en urbanisme.  
B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és procedent, en el Registre Mercantil o registre públic corresponent.  
C. Quan l'oferent actua en nom propi i és empresa individual, haurà de presentar DNI o fotocòpia legalitzada d'este.  
D. Resguard acreditatiu de la fiança provisional.  
E. Declaració responsable de no trobar-se sotmés a cap de les prohibicions per a contractar establides en la legislació reguladora de la contractació administrativa, incloent expressament certificats acreditatius de trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera.  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenrotllament i execució del programa d'actuació integrada, amb renúncia expressa, si correspon, al fur jurisdiccional estranger que poguera correspondre-li.  
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la LUV. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals aspectes.  
I. En cas de concórrer a la licitació diverses empreses, compromeses en la constitució d'una unió temporal, cada una d'elles haurà d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'elles i designació de la persona o entitat, que durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
Si l'últim dia del termini de les presentacions coincidix amb dissabte, diumenge o festiu, el termini es prolongarà fins al següent dia hàbil.  
Els concursants hauran d'incorporar a les seues propostes de programa una acta notarial acreditativa del sotmetiment a informació pública del projecte d'urbanització. A este efecte, els concursant protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi afectat i depositaran una còpia d'estos en la seu de l'Ajuntament, que els exposarà al públic pels seus propis mitjans, inserint un anunci en el Diari Oficial de la Generalitat i en un diari no oficial d'àmplia difusió en la localitat, només als efectes de presentació d'al·legacions.  
Base 18. Contingut mínim de l'alternativa tècnica  
L'alternativa tècnica del programa d'actuació integrada tindrà el contingut següent:  
a) Identificació del document de planejament que regule l'ordenació detallada a desenrotllar, si este estiguera ja aprovat amb anterioritat al concurs per a la selecció de l'urbanitzador. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.   
b) Àmbit de l'actuació integrada.   
c) Justificació del compliment de les condicions d'integració de l'actuació amb l'entorn.   
d) Existència o no d'agrupació d'interés urbanístic i, si és procedent, estatuts i acords socials d'esta.   
e) Terminis que es proposen per al desenrotllament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.   
f) Projecte d'urbanització.  
g) Enunciat dels objectius complementaris que es proposen conforme a l'article 124.2 de la LUV, amb indicació expressa, si és procedent, dels compromisos d'edificació simultània a la urbanització que estiga disposat a assumir per damunt del mínim legal.   
h) Mesures de control de qualitat i compliment de les normes de qualitat ambiental, si és procedent.   
i) Inventari preliminar de construccions, plantacions i instal·lacions la demolició, destrucció o eradicació dels quals exigisca la urbanització.   
j) Estimació preliminar i general d'aquells gastos d'urbanització variables l'import dels quals, inclús sent transferible als propietaris, no es puga determinar per la concurrència d'ofertes.   
k) Si la proposta de programa modificara l'ordenació estructural, haurà d'incorporar la documentació establida en els articles 72 a 74 de la LUV.  
Deurà contindre el compromís del licitador d'edificar de manera simultània a l'execució de la urbanització d'un percentatge mínim establit en l'apartat G) de l'annex 1.  
Base 19. Contingut de la proposició juridicoeconòmica  
La proposició juridicoeconòmica haurà d'incloure necessàriament la documentació relativa als aspectes següents:  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permet als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siga de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies del dit urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques resultants que s'adjudiquen després de la reparcel·lació.  
C) Full resum de les dades econòmiques rellevants.  
D) Descripció dels següents elements economicofinancers relatius a les càrregues urbanístiques:  
1) Pressupost de licitació de l'obra d'urbanització: amb l'abast previst en l'article 168.1.a i b de la LUV.  
2) Cost de projectes: cost de redacció i direcció dels projectes tècnics, especificant cada projecte, a què es referix l'article 168.1.c de la LUV.  
3) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.   
4) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes indicats en els apartats anteriors, que, en cap cas, podrà superar el 10%.   
5) Càrregues d'urbanització: càrregues d'urbanització que l'urbanitzador es compromet a transferir, com a màxim, als propietaris afectats pels conceptes anteriorment indicats.  
6) Coeficient de canvi: part alíquota de l'aprofitament objectiu, expressada en tant per un, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
7) Preu del sòl a efectes de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos a l'urbanitzador.   
8) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a estes, si és procedent, recolzades per una entitat financera degudament registrada.  
F) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.  
G) Estimació preliminar de la repercussió unitària per metre quadrat dels gastos variables i de la indemnització individualitzada que corresponga als interessats per les construccions i plantacions que han de desaparéixer o per altres conceptes.  
La proposició juridicoeconòmica es presentarà degudament firmada i datada.  
No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
Base 20. Inadmissibilitat de variants  
Cada concursant no podrà presentar més d'una proposició, ni formular variants. Tampoc podrà subscriure cap proposta d'unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
Base 21. Criteris objectius per a l'adjudicació del programa d'actuació integrada  
Els criteris d'adjudicació hauran de valorar amb caràcter independent els documents corresponents a l'alternativa tècnica i a la proposició juridicoeconòmica i seran els establits en l'apartat O) de l'annex I i en l'annex II.  
Base 22. Formalització del contracte entre l'administració i l'urbanitzador i prerrogatives de l'administració en relació amb este.  
El document administratiu de formalització del contracte serà firmat per l'alcalde, l'urbanitzador i el secretari de la corporació a l'acte de fedatari públic, annexant a este un exemplar de les bases particulars de programació.  
El contracte que subscriguen l'Ajuntament i l'urbanitzador, com a conseqüència de l'adjudicació del programa, tindrà caràcter de contracte administratiu especial, assumint l'administració, en relació amb este, les prerrogatives que li atorga la Llei de Contractes de les Administracions Públiques i com a mínim, la prerrogativa d'interpretar els contractes administratius, resoldre els dubtes que oferisca el seu compliment, modificar els termes d'adjudicació per causa imprevistes o no considerades en les bases, sempre que estes siguen d'interés públic, acordar la seua resolució i determinar els efectes d'esta, de conformitat amb les causes, procediment i efectes establits en la Llei Urbanística Valenciana i en el Reglament d'Ordenació i Gestió Territorial i Urbanística.  
El contracte podrà elevar-se a escriptura pública quan ho sol·licite alguna de les parts. En tot cas, els gastos derivats del seu atorgament seran assumits per l'urbanitzador.  
Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar la resolució d'este, seguint a l'efecte el procediment establit en el Text Refós de la Llei de Contractes de les Administracions Públiques.  
Base 23. Compliment del contracte  
1. El contracte s'entendrà complit amb motiu de l'adequada execució de la totalitat de les prestacions incloses en este, i s'extingirà una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.  
2. Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de tots els certificats d'obres, les factures emeses per l'empresari constructor (per al cas que este siga preceptiu) i la documentació que justifique el pagament efectiu de les obres.  
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèviament i definitivament el programa.  
4. L'Ajuntament disposarà d'un termini de tres mesos per a inspeccionar les obres d'urbanització, i si és procedent, requerir a l'urbanitzador l'esmena d'aquelles deficiències observades, amb indicació del termini per al seu compliment, que es consignarà en un acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, estos dos assistits, si ho estimen oportú, per un facultatiu.  
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.  
6. El termini de garantia serà de dotze mesos des del moment en què s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat eixe període, correspondrà la devolució de les garanties prestades per l'adjudicatari.  
Base 24. Resolució  
Són causes de resolució del contracte les previstes en la Llei Urbanística Valenciana, en el seu Reglament i en el Text Refós de la Llei de contractes de les Administracions Públiques.  
Base 25. Jurisdicció competent  
Correspondrà a l'orde jurisdiccional contenciós administratiu la competència per a conéixer de les qüestions que puguen suscitar-se en la preparació, resolució i execució del contracte administratiu especial entre l'Ajuntament i l'urbanitzador seleccionat en pública concurrència.  
ANNEX II  
Els criteris d'adjudicació relatius a l'alternativa tècnica valoraran els aspectes següents:  
Un 70% del total atribuïble a l'alternativa tècnica que està donat per l'ordenació fixada des del mateix Pla General d'Ordenació Urbana de Tormos i comprén els aspectes següents:  
a) La qualitat tècnica de l'ordenació proposada.  
b) La resolució adequada de la integració de l'actuació en el seu entorn.  
c) La millor estructuració de dotacions públiques i d'espais lliures.  
Quant a la resta de criteris, que suposen un 30% del total atribuïble a l'alternativa tècnica, ens trobem amb els següents:  
d) La qualitat tècnica de les resolucions proposades per a la urbanització. Este criteri representarà un 10 per cent de la valoració de l'alternativa tècnica.  
e) Nombre, disseny i ubicació i qualitat de les vivendes sotmeses a algun règim de protecció que es comprometa a promoure l'urbanitzador. Este criteri representarà un 10 per cent de la valoració de l'alternativa tècnica.  
f) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 juny, de la Generalitat, d'Ordenació del Territori i Protecció de Paisatge. Este criteri representa un 5 per cent de la valoració de l'alternativa tècnica.  
g) Termini d'execució del programa d'actuació integrada.  
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible.  
i) Compromisos addicionals assumits voluntàriament i al seu càrrec per l'urbanitzador.  
Estos tres últims criteris representaran en el seu conjunt un 5 per cent de la valoració de l'alternativa tècnica.  
Fórmula polinòmica: 5a + 2(b+c) + d + e + 0,5 f + 0,5   
A continuació concretarem de forma motivada els percentatges de còmput de cada un dels criteris de puntuació establits anteriorment. Així doncs:  
a) La qualitat tècnica de l'ordenació proposada.  
Es puntuarà de la forma següent:  
· Si la proposta de programa se cenyix a l'ordenació estructural del PGOU 5 punts, i en cas contrari 0.  
· Si la proposta de programa se cenyix a l'ordenació detallada del PGOU se 5 punts, i en cas contrari 0.  
b) La resolució adequada de la integració de l'actuació en el seu entorn.  
c) La millor estructuració de dotacions públiques i d'espais lliures.  
El conjunt dels dos aspectes anteriors es valorarà de 0 a 10 punts d'acord amb els criteris següents:  
· Si la proposta de programa se cenyix a l'ordenació estructural del PGOU 5 punts, i en cas contrari 0.  
· Si la proposta de programa se cenyix a l'ordenació detallada del PGOU 5 punts, i en cas contrari 0.  
d) La qualitat tècnica de les resolucions proposades per a la urbanització.  
Es puntuarà de la forma següent:  
· Si acredita informe favorable de les companyies subministradores, es puntua amb un punt; si no s'acredita este, es puntua amb zero punts.  
· Si es disposa de tots els documents que integren un projecte d'urbanització, es puntua amb quatre punts; en cas contrari, es puntua amb zero punts.  
· S'emetrà informe municipal sobre les qualitats requerides, que es valorarà sobre tres punts.  
· Si s'inclouen totes les instal·lacions requerides pel PGOU, es puntua amb dos punts; en cas contrari es puntua amb zero punts.  
e) Nombre, disseny i ubicació i qualitat de les vivendes sotmeses a algun règim de protecció que es comprometa a promoure l'urbanitzador.  
Es puntuarà amb 10 punts el supòsit en què l'aspirant a urbanitzador es comprometa a implantar vivendes sotmeses a algun règim de protecció en més del 50% dels terrenys de la seua propietat i per a això demostre que disposa de més del 50% de la propietat del sector; en cas contrari, es puntuarà amb zero punts.  
f) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 juny, de la Generalitat, d'Ordenació del Territori i Protecció de Paisatge.  
Es puntuaran amb 4 punts els programes de restauració paisatgística i amb 6 punts els d'imatge urbana.  
g) Termini d'execució del programa d'actuació integrada.  
Es valorarà seguint la fórmula:  
En ella Max representa el major dels terminis d'execució dels programes proposats (en mesos), Min representa el menor dels terminis d'execució dels programes proposats (en mesos) i Termini representa el termini d'execució de l'alternativa tècnica que s'està valorant, també en mesos.  
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible.  
Es puntuarà amb 10 punts el supòsit en què l'aspirant a urbanitzador es comprometa a simultaniejar l'edificació de solars en un percentatge superior en un 10% al mínim previst en les presents bases i per a això demostre que disposa de més del 50% de la propietat del sector; en cas contrari, es puntuarà amb zero punts.  
i) Compromisos addicionals assumits voluntàriament i a càrrec seu per l'urbanitzador.  
Es puntuarà amb 10 punts el supòsit si es produïxen compromisos addicionals, i amb 0 punts en cas contrari.  
No serà susceptible de valoració com a criteris d'adjudicació en l'alternativa tècnica, l'existència o no d'agrupació d'interés urbanístic; l'inventari preliminar de construccions, plantacions, i instal·lacions la demolició, destrucció o eradicació de les quals exigisca la urbanització i l'estimació preliminar i general d'aquells gastos d'urbanització variables l'import dels quals, inclús sent transferible als propietaris, no es puga determinar per la concurrència d'ofertes.  
Els criteris d'adjudicació relatius a la proposició juridicoeconòmica valoraran els aspectes següents:  
a) Import de les càrregues d'urbanització, expressat en euros per metre quadrat d'edificabilitat. Este criteri representa un 30 per cent de la valoració de la Proposició juridicoeconòmica.  
b) b.1) La valoració dels terrenys a l'efecte de fixar el coeficient de canvi per al pagament en espècie.  
b.2) L'oferta que represente major proporció de titularitat de propietats o terrenys associats.  
Estos dos subcriteris representaran el 65 per cent de la valoració de la Proposició juridicoeconòmica.  
c) Compromisos financers per a l'execució de les obligacions complementàries assumides voluntàriament i a càrrec seu per l'urbanitzador. Este criteri representarà el 5 per cent de la valoració de la proposició juridicoeconòmica.  
Fórmula polinòmica: 3\*a +6,5\*b + 0,5\*c  
A continuació concretarem de forma motivada els percentatges de còmput de cada un dels criteris de puntuació establits anteriorment. Així doncs:  
a) Import de les càrregues d'urbanització, expressat en euros per metre quadrat d'edificabilitat.  
Per a la valoració de l'import de les càrregues d'urbanització s'emprarà la fórmula següent:  
En ella Max representa la major càrrega d'urbanització dels programes proposats (en €/m2), Min representa la menor càrrega d'urbanització dels programes proposats (en €/m2) i Cu representa la càrrega d'urbanització de l'alternativa tècnica que s'està valorant, també en €/m2.  
b.1) La valoració dels terrenys a efectes de fixar el coeficient de canvi per al pagament en espècie.  
Per a la valoració dels terrenys s'emprarà la fórmula següent:  
En ella Max representa la major valoració dels terrenys dels programes proposats (en €/m2), Min representa la menor valoració dels terrenys dels programes proposats (en €/m2) i VS representa la valoració dels terrenys de l'alternativa tècnica que s'està valorant, també en €/m2.  
b.2) L'oferta que represente major proporció de titularitat de propietats o terrenys associats.  
Per a la valoració de l'oferta que represente major proporció de titularitat de propietats o terrenys associats, es dividirà la superfície propietat de l'aspirant a agent urbanitzador o associada a este entre la superfície total del sector i es multiplicarà per deu.  
Per a la valoració final del criteri b (subcriteris b.1 i b.2) s'emprarà la fórmula següent:   
b= 0,2 b1+ 0,8 b2  
c) Compromisos financers per a l'execució de les obligacions complementàries assumides voluntàriament i a costa seua per l'urbanitzador.  
Per a la valoració dels compromisos financers, si en la proposició juridicoeconòmica hi ha tals i el percentatge de propietaris beneficiats és superior al 20%, es valorarà amb deu punts, i si no es produïxen els supòsits anteriors es valorarà amb zero punts.  
No seran susceptible de valoració, com a criteris d'adjudicació en la proposició juridicoeconòmica, la regulació de les relacions de l'urbanitzador i els propietaris i, en particular, la modalitat de retribució al promotor; el full resum de les dades econòmiques rellevants; i el preu de sòl a efectes de canvi.  
Ponderació conjunta de l'alternativa tècnica i de la proposició juridicoeconòmica:  
Una vegada obtingudes les valoracions de l'alternativa tècnica i de la proposició juridicoeconòmica es procedirà a la valoració global del programa d'actuació integrada d'acord amb la fórmula següent (art. 312.2.c del ROGTU):  
Valoració final = 0,4\*AT+0,6\*PJE,  
on AT és la valoració resultant de l'alternativa tècnica i PJE és la valoració resultant de la proposició juridicoeconòmica.  
En cas d'empat s'elegirà el programa que acredite una major proporció de titularitat de propietats respecte de la superfície total del sector.  
Dénia, 2 de novembre de 2006.. Els gerents de Mercantil Toscaforta, SL: Vicente Girbés Camarasa i Pedro Real Llull.